ฐิติภัสร์ โชติเดชาชัยนันต์

ฐิติภัสร์ โชติเดชาชัยนันต์ (เกิด 13 ธันวาคม พ.ศ. 2520)  เป็นนักการเมืองหญิงชาวไทย อดีตหัวหน้าคณะทำงานรัฐมนตรีว่าการกระทรวงอุตสาหกรรม และหัวหน้าทีมตรวจการสุดซอยจนทำให้ได้รับฉายา โอ๋ สุดซอย เป็นที่ถูกพูดถึงจากการนำทีมตรวจสอบบริษัท ซิน เคอ หยวน สตีล ซึ่งเป็น 1 ในบริษัทผู้ผลิตเหล็กเส้นที่ไม่ผ่านมาตรฐานจนอาจเป็นสาเหตุทำให้เกิดการพังถล่มของอาคารที่ทำการสำนักงานการตรวจเงินแผ่นดิน (หลังใหม่)

 ประวัติ 
ฐิติภัสร์เกิดเมื่อวันที่ 13 ธันวาคม พ.ศ. 2520 เป็นบุตรสาวของชัยวุฒิ จริยวิโรจน์สกุล อดีตสมาชิกสภากรุงเทพมหานคร เขตบางกะปิ จบการศึกษาระดับชั้นมัธยมศึกษาจากโรงเรียนนวมินทราชินูทิศ เตรียมอุดมศึกษาน้อมเกล้า ระดับปริญญาตรีนิเทศศาสตรบัณฑิตจากคณะนิเทศศาสตร์ มหาวิทยาลัยกรุงเทพ และปริญญาโทศิลปศาสตรบัณฑิตจาก Central Queensland University ประเทศออสเตรเลีย

 งานการเมือง 
ฐิติภัสร์ลงสมัครรับเลือกตั้งสมาชิกสภาผู้แทนราษฎรกรุงเทพมหานครเป็นครั้งแรกเมื่อปี พ.ศ. 2562 ในนามพรรคพลังประชารัฐ ในเขต 13 และได้รับเลือกตั้งด้วยคะแนน 27,489 คะแนน ต่อมา ในเดือนกุมภาพันธ์ พ.ศ. 2566 ฐิติภัสร์ได้ตัดสินใจลาออกจากการเป็นสมาชิกสภาผู้แทนราษฎร และย้ายมาสังกัดพรรครวมไทยสร้างชาติ แต่ในการเลือกตั้งปี พ.ศ. 2566 เธอพ่ายแพ้ให้กับสิริลภัส กองตระการจากพรรคก้าวไกล

 สมาชิกสภาผู้แทนราษฎร 
ฐิติภัสร์ โชติเดชาชัยนันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔

 อ้างอิง 

หมวดหมู่:บุคคลจากเขตบางกะปิ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:พรรคภูมิใจไทย
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.